Jungiansk typeindeks

Jungiansk typeindeks (JTI) er en personlighetstest laget for å hjelpe en person å identifisere sine personlige preferanser. JTI er en norsk modell utarbeidet av Hallvard E. Ringstad og Thor Ødegård. OPTIMAS organisasjonspsykologene asOPTIMAS organisasjonspsykologene as innehar rettighetene for testen.

Testen bygger på Carl Jungs typeteori, og måler personlige preferanser innen fire dikotomier i personligheten. I den opprinnelige typeteorien hos Carl Jung var det kun tre dikotomier, slik at den siste (livsstil) er utviklet senere.Myers &  Myers 1980.

Personlighetspreferanser
 Dikotomi  Beskrivelse  Preferanser Energi  Hvor energien typisk rettes og fornyes  Ekstroversjon --- Introversjon Opplevelse  Måler primærfokuset for oppmerksomhet  Sansning --- iNtuisjon Avgjørelse  Den typiske beslutningsstil  Tenkning --- Følelse Livsstil  Typisk håndtering av den ytre verden  avgJørelse --- oPplevelse

Uthevede bokstaver er en tilpasning til den engelske versjonen for avgJørelse (Judgement) og oPplevelse (Perception). iNtuition er felles på begge språk, men bruker N for å skille denne preferansen fra I som symbol for Introversjon.

Hver enkelt person vil altså ha en preferanse innenfor hver av disse dikotomiene. Hver dimensjon må forstås som et enten - eller, med gjensidige utelukkende preferanser. Kombinasjonen av personens preferanser betegnes med en bokstavkombinasjon på fire bokstaver, og totalt er det 16 mulige typekombinasjoner:

 S S N N  ISTJ  ISFJ  INFJ  INTJ  ISTP  ISFP  INFP  INTP  ESTP  ESFP  ENFP  ENTP  ESTJ  ESFJ  ENFJ  ENTJ

E – Ekstroversjon
I – Introversjon
S – Sansning
N – Intuisjon
T – Tenkning
F – Følelse
P – Opplevelse
J – Avgjørelse

Bruk av JTI

Carl Jung var den første til å advare mot begrensningene i en personlighetstest siden den kun identifiserer de typiske trekkene. Med denne begrensningen er verktøyet allikevel i omfattende bruk i dag, for eksempel innen personlig utvikling, lederutvikling, teamutvikling, rekruttering med videre.Mabon, Hunter (2014). Arbetspsykologisk testning: Om urvalsmetoder i arbetslivet. Assessio. Side 396. ISBN 9789174183085.

 Myers-Briggs typeindikator 
Myers-Briggs typeindikator (MBTI) er en preferanseindikator laget for å hjelpe en person å identifisere sine personlige preferanser. Katharine Cook Briggs og hennes datter Isabel Briggs Myers utviklet indikatoren i løpet av den andre verdenskrig, og kriteriene fulgte Carl Jungs teorier fra arbeidet Psykologiske typer.Jung, Carl Gustav (1. august 1971): Psychological Types (Collected Works of C.G. Jung, Volume 6). Princeton University Press. ISBN 0-691-09770-4.Mabon, Hunter (2014). Arbetspsykologisk testning: Om urvalsmetoder i arbetslivet. Assessio. Side 331. ISBN 9789174183085.

Indikatoren brukes ofte innen områdene pedagogikk, gruppedynamikk, opplæring av ansatte, opplæring i lederskap, ekteskapsrådgivning og personlig utvikling. Skeptikere og akademiske psykologer har imidlertid kritisert den for å «mangle overbevisende validitetsdata»,Hunsley J, Lee CM, Wood JM (2004): «Controversial and questionable assessment techniques» i: Science and Pseudoscience in Clinical Psychology, Lilienfeld SO, Lohr JM, Lynn SJ (eds.). Guilford, ISBN 1-59385-070-0, s. 65. og for være et klassisk eksempel på Barnum-effekten.Carroll, Robert Todd (January 9, 2004). Myers-Briggs Type Indicator®.  The Skeptic's Dictionary.

 Referanser 

Litteratur
Borbye, Evard (1996): Hvorfor er du så annerledes? Jungs typologi i teori og praksis. Dansk Management Forum.
Jung, Carl Gustav (1971): Psychological Types (Collected Works of C.G. Jung, Volume 6). Princeton University Press. ISBN 0-691-09770-4.
Ringstad, H.E. & Ødegård, T. (2001): Understanding Jungian Type – A practical guide. Bergen: OPTIMAS organisasjonspsykologene as
Ringstad, H.E. & Ødegård, T. (2001): Typeforståelse. Jungs typepsykologi – en praktisk innføring. Bergen: OPTIMAS organisasjonspsykologene as

Kategori:Personlighet